ཡང་རྟེན་འགྱུར་སོག་སྤྲུལ་པར་མ།ཡོངས་རྩེ་ཀློང་ཆེན་གྱི་བཤད་བྱང་འཕྲུལ་གྱིས་ལྡེ་མིག་ཞེས་བྱ་བ་བཞུགས་སོ།།ཞེས་པའི་འཇུག་བྱང་ལས།ཁྱུང་པོ་རུས་ཐོབ་བློ་གྲོས་རྒྱལ་མཚན་བྱ་བས།ལྕགས་མོ་བྱ་ཡི་ལོ་ལ།ཤར་བུ་འབོར་སྒང་གི་རི་ཁྲོད་རྣམས་སུ་ལེགས་པར་སྦྱར་བའོ།།ཞེས་སོགས་གོང་དུ་གསལ་བའི་ས་གནས་དང་རི་མིང་གླིང་ཡུལ་གྱེར་མཛོ་གཉེན་པོ་དང་།སྐུ་བླ་ཁྱུང་རྫོང་ངང་སྐྱ།རྒྱལ་བ་ཐོད་དཀར་གྱི་རི་ཁྲོད་དང་།ཤར་བུ་འབོར་སྒང་གི་རི་ཁྲོད་ཅེས་པ་འདི་དག་གང་དུ་ཡོད་དམ་སྙམ་ན།སྟོང་རྒྱུང་བརྔན་མོ་ཆེ་ལས།སྐྱོག་ཆེན་ལྡོང་ར་ལས་སོགས་ཏེ།།འབྲི་ཀླུ་ཉིན་སྲིབ་ས་བདག་ཀླུ་གཉེན་བརྔན།།ཟླ་ཁྲ་སྡོམ་ཝ་སྙིང་མེ་འགྱུ་དང་།།རྫ་ཁྲ་སྡོམ་ཝེར་སྙིང་མི་འགྱུར་དང་།།གེར་མཛོ་རི་དམར་དབང་ཞུ་དང་།།ཁྱུང་རྫོང་ངང་སྐྱ་ལས་སོགས་ཏེ།།ཟླ་ཉིན་སྲིབ་ས་བདག་ཀླུ་གཉེན་བརྔན།།ཤར་རྫའི་ས་བདག་ཀླུ་གཉེན་བརྔན།།ཞེས་དཔེ་རྒྱུད་གཉིས་དང་།